CELEX: 62017TN0754
Language: bg
Date: 2017-11-15 00:00:00
Title: Дело T-754/17: Жалба, подадена на 15 ноември 2017 г. — Chambre de commerce et d’industrie métropolitaine Bretagne-ouest (port de Brest)/Комисия

5.2.2018   
            
            
               BG
            
            
               Официален вестник на Европейския съюз
            
            
               C 42/30
            
         Жалба, подадена на 15 ноември 2017 г. — Chambre de commerce et d’industrie métropolitaine Bretagne-ouest (port de Brest)/Комисия
   (Дело T-754/17)
   (2018/C 042/44)
   Език на производството: френски
   
      Страни
   
   
      Жалбоподател: Chambre de commerce et d’industrie métropolitaine Bretagne-ouest (port de Brest) (Брест, Франция) (представители: J. Vanden Eynde и E. Wauters, avocats)
   
      Ответник: Европейска комисия
   
      Искания
   
   Жалбоподателят иска от Общия съд:
   
               —
            
            
               да разгледа жалбата и съответно да отмени Решение C(2017) 5176 окончателен на Комисията относно схема за помощ № SA.38398 (2016/C, ex 2015/E), приведена в действие от Франция — Данъчно облагане на пристанищата във Франция,
            
         
               —
            
            
               да обяви жалбата за допустима и основателна,
            
         
               —
            
            
               поради това да отмени решението на Европейската комисия, с което освобождаването на стопанските дейности на Chambre de commerce et d’industrie métropolitaine Bretagne-ouest от облагане с корпоративен данък е обявено за държавна помощ, несъвместима с вътрешния пазар, и
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага три основания.
   
            
               1.
            
            
               Първото основание е изведено от нарушаване на принципа на добра администрация, тъй като производството по дело T-39/17, Chambre de commerce et d’industrie métropolitaine Bretagne-ouest (port de Brest)/Комисия, образувано по жалба на жалбоподателя във връзка с правото на достъп до административната преписка, продължавало да е висящо. Поради това, след като Комисията се позовавала на документи, които са от съществено значение, за да се подкрепят твърденията ѝ за нарушения срещу жалбоподателя, без обаче да му предостави тези документи, въпреки неговите многобройни искания, то решението, произтичащо от анализа на такива документи, било незаконосъобразно.
            
         
            
               2.
            
            
               Второто основание е изведено от допусната грешка в преценката, що се отнася до квалификацията на извършваните от пристанище Брест операции. Това основание съдържа две части.
               
                           —
                        
                        
                           В първата част се твърди, че дейностите на пристанище Брест са услуги от общ интерес. Според жалбоподателя в този контекст освобождаването от корпоративен данък може да се оспорва от ответника само ако се докаже, че то представлява държавна помощ, приложена за конкурентна дейност.
                        
                     
                           —
                        
                        
                           Втората част е изтъкната при условията на евентуалност и в нея се твърди, че ако пристанищните дейности не се считат за услуги от общ интерес, те все пак могат да се считат за услуги от общ икономически интерес, които при спазване на правилата на Съюза е възможно да се субсидират, включително чрез данъчни мерки. Според жалбоподателя, в тази хипотеза не следва да се приема, че в разглеждания случай правилата в областта на конкуренцията са приложими.
                        
                     
         
            
               3.
            
            
               Третото основание е изведено от липса на мотиви и явна грешка в преценката при квалифицирането на въпросната мярка от Комисията като държавна помощ. Това основание съдържа две части.
               
                           —
                        
                        
                           В първата част жалбоподателят твърди, че изключението от прилагането на член 106, параграф 2 ДФЕС трябва да се комбинира с член 93 ДФЕС, където се предвижда, че съвместими с Договорите са помощите, които отговарят на нуждата от координация на транспорта или които представляват компенсация за изпълнението на някои задължения, които са присъщи на понятието за публична услуга.
                        
                     
                           —
                        
                        
                           Втората част е изведена от явна грешка в преценката и непълнота на мотивите при прилагането на член 107 ДФЕС. От една страна, мотивите в обжалваното решение били непълни, тъй като в него не се посочвало нито едно обстоятелство, за да се установи и докаже как въпросната схема за помощ засяга или може да засегне търговията между държавите членки, що се отнася до френските пристанища и по-специално до пристанище Брест. От друга страна, в решението била допусната явна грешка в преценката, тъй като в него като държавна помощ била квалифицирана мярката, от която се ползва пристанище Брест, въпреки че условието за засягане на търговията не е изпълнено.